একটি দেশ সামনে এগিয়ে যাওয়ার ক্ষেত্রে অনৈক্য সবচেয়ে বড় অন্তরায়। আমরা আফ্রিকান শ্বেতাঙ্গ নেতা নেলসন ম্যান্ডেলার জীবন থেকে শিক্ষা গ্রহণ করতে পারিনি। তিনি বিরোধী পক্ষের রোষানলে পড়ে ফ্যাসিস্ট রাজনীতির জাঁতাকলে ২৭ বছর কারাবরণ করেছিলেন। কারাগার থেকে মুক্তি পেয়ে বিরোধী শিবিরকে ক্ষমা করে দিয়ে তিনি আফ্রিকার অবিসংবাদিত নেতা হিসেবে আত্মপ্রকাশ লাভ করেন। বিশ্বব্যাপী দলমত নির্বিশেষে সবাই তাকে জাতীয় ঐক্যের প্রতীক হিসেবে স্বীকৃতি দিয়েছেন। অথচ আমাদের দেশে মীমাংসিত একটি বিষয় নিয়ে শুধুমাত্র রাজনৈতিক প্রতিপক্ষকে ঘায়েল করে ক্ষমতাকে চিরস্থায়ী করার জন্য মৌলবাদী, রাজাকার, আলবদর, মানবতাবিরোধী অপরাধ, নানা ষড়যন্ত্রে বিচারের নামে অবিচার শুরু করেছে। যে বিচারব্যবস্থার অস্বচ্ছতার ব্যাপারে বিভিন্ন দেশের আইন বিশেষজ্ঞরা কথা বলেছেন। যারাই শাসক শ্রেণীর বিরুদ্ধে সত্য উচ্চারণ করেছেন, সরকার তাদেরকে রাষ্ট্রদ্রোহী বানিয়েছে, আইন আদালতের ফেরফোকরে অতিষ্ঠ হয়ে পিষ্ট হয়েছে তাদের জীবন। এমন বিভক্তি আর শত্রুভাবাপন্ন মনোভাব নিয়ে আইনের অপব্যবহার করা সম্ভব কিন্তু একটি দেশকে প্রত্যাশিত মঞ্জিলে উন্নীত করা অসম্ভব।